section_heading: Životopis
paragraph_text: U Čakovcu je završila osnovnu i srednju školu (Gimnazija Josipa Slavenskog), a 1991. godine upisuje Filozofski fakultet u Zagrebu (smjer Povijest i Filozofija). Od 2001. zaposlena je na Filozofskom fakultetu u Zagrebu. Doktorirala je 2004. godine na Srednjoeuropskom sveučilištu (CEU) s temom "Diet in Bruck an der Mur (1578) and the Estates on the Croatian, Slavonian and Kanisian Military Border". Doktorat je kasnije objavljen kao knjiga pod naslovom "Država ili ne. Ustroj Vojne krajine 1578. godine i hrvatsko-slavonski staleži u regionalnoj obrani i politici".